డిస్లెక్సియా

డిస్లెక్సియా అనేది ఒక వయసులో వారు సాధారణంగా చదువగలిగిన దానికన్నా తక్కువగా చదివేలా చేసే ఒక వ్యాధి. 1960 వ దశకం వరకు దీనిని వర్డ్ బ్లైండ్‌నెస్ అనేవారు. ఇది వేర్వేరు వ్యక్తులలో వేర్వేరు స్థాయిలలో ఉంటుంది. పదాలను సరిగా పలకకపోవడం, రాయకపోవడం, తొందరగా చదవలేకపోవడం, మనస్సులో చదవలేకపోవడం, వేరే వాళ్ళు చదువుతుంటే అర్థం చేసుకోలేక పోవడం మొదలైనవి దీని లక్షణాలు. ఈ లక్షణాలు సాధారణంగా పాఠశాలలో గుర్తిస్తారు. ఈ విధమైన ఇబ్బందులు వారికి తెలియకుండానే కలుగుతాయి కానీ అందరిలాగే నేర్చుకోవాలనే తపన వారికీ ఉంటుంది. ఇది ఉన్న వారిలో ఏకాగ్రతా సమస్యలు (ADHD - Attention Deficit Hyperactivity Disorder), భాష, సంఖ్యలు నేర్చుకోవడంలో ఇబ్బందులు ఎక్కువగా ఉండే అవకాశం ఉంది.

డిస్లెక్సియా రావడానికి జన్యుపరమైన, చుట్టూ ఉన్న వాతావరణం ముఖ్యమైన కారణాలు కావచ్చని విశ్వసిస్తున్నారు. మెదడుకు తీవ్రమైన గాయం కావడం, పక్షవాతం రావడం, డెమెన్షియా (మతిమరుపు) వంటి వాటివల్ల కూడా డిస్లెక్సియా వచ్చే అవకాశం ఉంది. దీన్నే అక్వైర్డ్ డిస్లెక్సియా లేదా అలెక్సియా అంటారు.

 మూలాలు 

వర్గం:వ్యాధులు